Ијан Макјуан
Ијан Макјуан (; Олдершот, 21. јун 1948) енглески романописац и приповедач. Добитник је угледних признања као што су награда "Сомерсет Мом" и Букерова награда.

Биографија 
Као син професионалног официра детињство је провео у војним базама у Сингапуру и Либији. Студирао је књижевност и магистрирао на првој британској катедри за креативно писање код култног сатиричара Малколма Бредберија. На књижевној сцени појављује се 1975. са својом магистарском тезом - шокантном збирком приповедака Прва љубав, последњи обреди, која му доноси награду "Сомерсет Мом". Следи друга збирка прича, а потом и романи Бетонски врт, Утеха странаца, Дете у времену, Невин човек, Црни пси, Истрајна љубав и виртуозна сатира Амстердам којом осваја Букерову награду 1998. Роман Искупљење из 2001, оцењен је као ремек-дело савремене англофонске књижевности, добија висока признања у Британији, Шпанији, Немачкој и САД, и достиже милионски тираж. Аутор је и једне књиге за дјецу: Сањар.
Један је од најпопуларнијих европских писаца, а Тајмс га је 2009. године уврстио на листу 50 највећих британских писаца од 1945. године. Дејли Телеграф му је доделио високу 19. позицију на листи 100 најмоћнијих људи у британској култури.

На српски су превођени његови романи који су наилазили на значајан одзив критике.

Награде 
 Букерова награда 1998. за дело Амстердам
 Сомерсет награда 1976. за Прва љубав, последњи обреди

Дела на српском

Романи 
 Утеха странаца (1991)
 Црни пси (1998)
 Амстердам (1999)
 Искупљење (2001)
 Трајна љубав (2004)
 Сањар (2006)
 Субота(2006)
 Чезил Бич (2007)
 Бетонски врт (2010)
 Солар (2011)
 Закон о деци (2017)
 Орахова љуска (2018)
 Дете у времену (2018)
 Машине као ја (2019)

Приче 
 Геометрија тела: 4 приче (2014)

Референце

Литература 
 Ђерговић Јоксимовић Зорица: Ijan Makjuan: polifonija zla. - Beograd: Geopoetika, 2009—341 str. ; 20 cm. - (Edicija Teorija / Geopoetika). 

Рођени 1948.
Енглески књижевници
Добитници награде Букер